ai4bharat/Pralekha huggingface dataset:
பிரதமர் அலுவலகம்
நீத்தார் நினைவு வனம் குஜராத்தின் வரலாற்று நிகழ்வுகளை உறுதிப்படுத்துகிறது: பிரதமர்
2001 ஆம் ஆண்டு ஏற்பட்ட நிலநடுக்கத்தில் பரிதாபமாக உயிரிழந்தவர்களுக்கு அஞ்சலி செலுத்த புஜ்ஜில் உள்ள ஸ்ம்ரிதி வனம் என்று அழைக்கப்படும் நீத்தார் நினைவு வனத்திற்கு மக்கள் வருகை தருவது பற்றி பிரதமர் திரு நரேந்திர மோடி மகிழ்ச்சி தெரிவித்துள்ளார்.
குஜராத் இன்பர்மேஷன் என்ற டிவிட்டர் முகவரியில் கூறப்பட்டு இருக்கும் ஒரு ட்விட்டருக்கு பதிலளித்து பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது:
"2001 ஆம் ஆண்டு ஏற்பட்ட நிலநடுக்கத்தில் பரிதாபமாக உயிரிழந்தவர்களுக்கு அஞ்சலி செலுத்த நீத்தார் நினைவு வனத்திற்கு மக்கள் வருவதைக்காண்பது மகிழ்ச்சியளிக்கிறது. இது குஜராத்தின் வரலாற்று நிகழ்வுகளை உறுதிப்படுத்துகிறது. வரவிருக்கும் மாதங்கள் கட்ச் செல்வதற்கு சிறந்த காலமாக இருக்கும். பாலைவன விழா இருக்கிறது, இப்போது நீத்தார் நினைவு வனமும் இருக்கிறது."
பிரதமர் அலுவலகம்
பிரிட்டனின் ராயல் கோல்டு விருது-2022 பெறவுள்ள புகழ்பெற்ற சிற்பி திரு. பாலகிருஷ்ண தோஷிக்குப் பிரதமர் வாழ்த்து
பிரிட்டனின் ராயல் கோல்டு விருது-2022 பெறவுள்ள புகழ்பெற்ற கட்டடக்கலை வல்லுநர் சிற்பி திரு. பாலகிருஷ்ண தோஷிவுடன் பேசிய பிரதமர் திரு நரேந்திர மோடி அவருக்கு வாழ்த்து தெரிவித்தார்.
இது தொடர்பாக பிரதமர் வெளியிட்டுள்ள ட்விட்டரில், "புகழ்பெற்ற கட்டடக்கலை வல்லுநர் சிற்பி திரு. பாலகிருஷ்ண தோஷியிடம் பேசியதோடு பிரிட்டனின் ராயல் கோல்டு விருது-2022 பெறவுள்ள அவருக்கு வாழ்த்து தெரிவித்தேன். கட்டடக்கலை உலகிற்கு அவரது பங்களிப்புகள் மிகமுக்கியமானதாகும். படைப்பாற்றல், தனித்துவம், பன்முகத்தன்மை ஆகியவற்றால் அவரது பணிகள் உலகளவில் போற்றப்படுகின்றன," எனக் குறிப்பிட்டுள்ளார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
இந்தியாவின் கால்நடை துறைக்கு உதவ பில் மற்றும் மெலிண்டா கேட்ஸ் அறக்கட்டளையுடன் மத்திய அரசின் கால்நடை மற்றும் பால்வளத்துறை புரிந்துணர்வு ஒப்பந்தம்
நாட்டின் உணவு மற்றும் ஊட்டச்சத்து பாதுகாப்புக்கு உதவவும், சிறிய அளவிலான கால்நடை உற்பத்தியாளர்களின் பொருளாதார நலனை பாதுகாக்கவும், நாட்டின் கால்நடை துறையை மேம்படுத்துவதில் இணைந்து செயல்பட மத்திய அரசின் கால்நடை மற்றும் பால்வளத்துறை, பில் மற்றும் மெலிண்டா கேட்ஸ் அறக்கட்டளை ஆகியவை பல்லாண்டு புரிந்துணர்வு ஒப்பந்தத்தில் கையெழுத்திட்டுள்ளன. சுதந்திர இந்தியாவின் வைர விழா கொண்டாட்டத்தின் ஒரு பகுதியாக, புதுதில்லியில் உள்ள கிரிஷி பவனில் இந்த நிகழ்ச்சிக்கு ஏற்பாடு செய்யப்பட்டது.
இந்த கூட்டுறவு குறித்து பேசிய மத்திய கால்நடை மற்றும் பால்வளத்துறை அமைச்சர் திரு பர்ஷோத்தம் ரூபாலா, கூறுகையில், ‘‘கால்நடைகளின் ஆரோக்கியத்தை கண்காணிப்பது, மேம்படுத்துவது மற்றும் உற்பத்தியை அதிகரிப்பதில் மத்திய அரசின் கால்நடைத்துறை உறுதியாக உள்ளது. இந்தியாவில் கல்நடைத்துறையின் நிலையான வளர்ச்சியை உறுதி செய்ய, கேட்ஸ் அறக்கட்டளையுடனான இந்த கூட்டுறவு, கால்நடைத்துறைக்கு தொழில்நுட்ப உதவியை வழங்கும்’’ என்றார்.
இந்நிகழ்ச்சியில், மத்திய அரசு அதிகாரிகள், உலக சுகாதார நிறுவன, உணவு மற்றும் வேளாண் அமைப்பு, கால்நடை நலனுக்கான உலக அமைப்பு  உலக வங்கி, ஆராய்ச்சியாளர்கள், கல்வியாளர்கள், மாநில கால்நடை பராமரிப்புத்துறை அதிகாரிகள் என பல தரப்பினர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757039
-----
(Visitor Counter : 277
எரிசக்தி அமைச்சகம்
மின்சார விநியோகத்தில் தகவல் தொழில்நுட்ப இடையீடுகள்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சர் திரு ஆர். கே. சிங் கீழ்காணும் தகவல்களை வழங்கினார்.
மின்சார விநியோகத் துறையை தகவல் தொழில்நுட்பம் மூலம் வலுவூட்டுவது பல்வேறு மத்திய நிதியுதவித் திட்டங்களின் கீழ் உள்ள முக்கிய பகுதிகளில் ஒன்றாக உள்ளது.
சீர்திருத்தங்கள் மற்றும் செயல்திறன் மேம்பாடு ஆகியவற்றுடன் இணைக்கப்பட்ட விநியோகப் பயன்பாடுகளுக்கு நிதி உதவி வழங்கும் புதுப்பிக்கப்பட்ட விநியோகத் துறைத் திட்டத்தை இந்திய அரசு சமீபத்தில் தொடங்கியுள்ளது.
ஸ்மார்ட் மீட்டரிங், முன்னேறிய ஐசிடி, ஸ்காடா மற்றும் நகர்ப்புறங்களில் விநியோக மேலாண்மை அமைப்பு ஆகியவை தகவல் தொழில்நுட்பம் சார்ந்து எடுக்கப்பட்டு வரும் நடவடிக்கைகள் ஆகும்.
மின்சார கணக்கியலை மனித தலையீடு இல்லாமல் செய்வதற்காக ஸ்மார்ட் மீட்டரிங் அறிமுகப்படுத்தப்பட்டுள்ளது. விநியோக நிறுவனங்களின் ஒழுங்குமுறைகளில் ஆற்றல் தணிக்கையை நடத்துவது பற்றி எரிசக்தித் திறன் அலுவலகம் சமீபத்தில் அறிவித்தது. தகவல் தொழில்நுட்பம் செயல்படுத்தப்பட்ட எரிசக்தி கணக்கியல் முறையை நோக்கி ஒரு முற்போக்கான நகர்வை இது ஏற்படுத்துகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1779727
(Visitor Counter : 103
வணிகம் மற்றும் தொழில்துறை அமைச்சகம்
மின்னணு வர்த்தகம் தொடர்பான தேசிய கொள்கைக்கான கட்டமைப்பை உருவாக்குவதற்கான சிந்தனையாளர் கூட்டத்திற்கு சுரேஷ் பிரபு தலைமை வகிப்பார்
மின்னணு வர்த்தகம் தொடர்பான, தேசிய கொள்கைக்கான கட்டமைப்பை உருவாக்குவதற்காக 2018 ஏப்ரல் 24 அன்று நடைபெற உள்ள முதலாவது சிந்தனையாளர் கூட்டத்திற்கு, மத்திய வர்த்தகம் & தொழில்துறை மற்றும் விமானப்போக்குவரத்துத் துறை அமைச்சர் திரு. சுரேஷ் பிரபு தலைமை வகிப்பார். இந்தக் கூட்டத்தில் பங்கேற்குமாறு, மின்னணு வர்த்தகம் சார்ந்த மத்திய அரசின் பல்வேறு துறைகளைச் சேர்ந்த மூத்த அதிகாரிகள், தொழில் நிறுவனங்களின் உயர்மட்டப் பிரதிநிதிகள், மின்னணு வணிக நிறுவனங்கள், தொலைதொடர்பு மற்றும் தகவல் தொழில்நுட்ப நிறுவனங்கள், இந்திய ரிசர்வ் வங்கி மற்றும் பல்துறை நிபுணர்களுக்கு அழைப்பு விடுக்கப்பட்டுள்ளது.
மின்னணு வர்த்தகம் தொடர்பான, தேசியக் கொள்கைக்கான கட்டமைப்பை உருவாக்குவதற்கான சிந்தனையாளர்கள், டிஜிட்டல் பொருளாதாரத் துறையில் நாடு எதிர்நோக்கும் சவால்கள் பற்றி விரிவாக விவாதிக்க உள்ளனர். மின்னணு வர்த்தகத்திற்காக விரிவான மற்றும் உயர் அளவிலான தேசியக் கொள்கையை வகுப்பதற்கு இவர்கள் பரிந்துரைப்பார்கள். மின்னணு வர்த்தகம் மற்றும் டிஜிட்டல் பொருளாதாரம் சார்ந்த கீழ்காணும் அம்சங்கள் பற்றி இந்தச் சிந்தனையாளர் குழு விவாதிக்கும்: இயற்பியல் சார்ந்த மற்றும் டிஜிட்டல் கட்டமைப்பு, கட்டுப்பாட்டு முறை, வரிவிதிப்புக் கொள்கை, புள்ளி விவரத் திரட்டு, கணினிச் சேவையகத்தைத் தேவைக்கேற்ப மாற்றியமைத்தல், அறிவுசார் சொத்துரிமை பாதுகாப்பு, அன்னிய நேரடி முதலீடு, தொழில்நுட்பத் திரட்டு, தொழில் நிறுவனங்களில் ஏற்படும் சிக்கல்களுக்குத் தீர்வு காணுதல், திறன் மேம்பாடு மற்றும் வர்த்தகம் சார்ந்த அம்சங்கள். உலக வர்த்தக அமைப்பில் மின்னணு வர்த்தகம் தொடர்பான முன்னேற்றங்கள் மற்றும் நிலுவையில் உள்ள பிரச்சனைகள் தொடர்பாக உரிய தேசியக் கொள்கையை உருவாக்குதல் போன்றவையும், மின்னணு வர்த்தகம் பற்றிய தேசியக் கொள்கைக்கான கட்டமைப்பை உருவாக்கும் சிந்தனையாளர் குழுவின் மற்றொரு முக்கியப் பரிமாணமாகும்.
2018 ஏப்ரல் 24 அன்று நடைபெறஉள்ள மின்னணு வர்த்தகம் பற்றிய தேசியக் கொள்கைக்கான கட்டமைப்பை உருவாக்குவதற்கான சிந்தனையாளர் குழுவின் முதலாவது கூட்டத்தில் சுமார் 50 நிறுவனங்களின் பிரதிநிதிகள் பங்கேற்பார்கள் என எதிர்பார்க்கப்படுகிறது.
(Visitor Counter : 347
PIB Headquarters
பத்திரிகை குறிப்பு
சென்னை அண்ணா சாலை தலைமை அஞ்சலக வளாகத்தில் முதலாவது மின்சார திரையரங்கம் இருந்த வரலாற்றுப் பாரம்பரியக் கட்டடத்தில் நிரந்தர தபால்தலை கண்காட்சி 2017 ஆகஸ்ட் 15-ஆம் தேதி திறந்து வைக்கப்பட்டது. இந்திய தேசிய இயக்கம் மற்றும் சுதந்திர இந்தியா, அஞ்சல் தகவல் தொடர்பு, குழந்தைகள் சிறப்பு காட்சி, இசை, மகளிர் மற்றும் மகளிர் மேம்பாடு ஆகிய ஐந்து தலைப்புகளில் இதுவரை கண்காட்சிகள் அமைக்கப்பட்டிருந்தன. இந்தக் கண்காட்சிகள் மிகச் சிறந்த வரவேற்பைப் பெற்றன. பொதுமக்கள் மட்டுமன்றி நகர பள்ளிகளைச் சேர்ந்த 1,800-க்கும் மேற்பட்ட மாணவர்கள் இந்தக் கண்காட்சியை பார்த்துச் சென்றனர்.
2018 மே மாத தபால்தலைக் காட்சிக்கு பாரம்பரிய இடங்கள் என்பது தலைப்பாக அமைந்துள்ளது. மே மாதம் 18-ஆம் தேதி அருங்காட்சியக தினமாக கொண்டாடப்படுவதையொட்டி இந்த ஏற்பாடு செய்யப்பட்டுள்ளது. ஐ.நா அறிவித்த பாரம்பரிய இடங்கள் குறித்து பிரபல தபால்தலை சேகரிப்பாளர் திரு.ஆர்.சீத்தாராமன் தொகுப்பிலிருந்து பல்வேறு தபால்தலைகள் இதில் இடம்பெற்றுள்ளன. இந்தக் கண்காட்சி சென்னையில் உள்ள தென்னிந்திய தபால்தலை சேகரிப்பு சங்கத்துடன் இணைந்து கூட்டாக ஏற்பாடு செய்ப்பட்டுள்ளது.
இந்தக் கண்காட்சியில் பாரம்பரியத்தின் பல்வேறு அம்சங்களும் ஐ.நா.பாகுபாட்டின்படி அமைக்கப்பட்டுள்ளன. செயின்ட் ட்ரோஃபைம் டி ஆர்லஸ் தேவாலயத்தை சித்தரிக்கும் 1935-ஆம் ஆண்டைச் சேர்ந்த அபூர்வமான டை அட்டையும் காட்சியில் இடம்பெற்றுள்ளது. ரம்ஜான் புனித மாதத்தை குறிக்கும் வகையில் திரு.எச்.சாகுல் சேகரித்த மசூதிகள் தபால் தலைகள் காட்சிக்கு வைக்கப்பட்டுள்ளன.
இந்தக் கண்காட்சியில் பள்ளிக் குழந்தைகளுக்கென குறும் படங்கள் திரையிடப்படுகின்றன. அனைத்து வேலைநாட்களிலும் காலை 10 மணி முதல் 6 மணி வரை கண்காட்சி திறந்திருக்கும். தபால்துறை வெளியிட்டுள்ள அனைத்து தபால் தலைகளும் கண்காட்சியிடத்தில் விற்பனைக்கு வைக்கப்பட்டுள்ளன.
(Visitor Counter : 142
எஃகுத்துறை அமைச்சகம்
இரண்டாம் காலாண்டில் மீண்டெழுந்து நிகர லாபத்தை ஈட்டிய செய்ல்
மத்திய எஃகு அமைச்சகத்தின் கீழ் இயங்கும் பொதுத்துறை நிறுவனமான செய்ல், நடப்பு நிதி ஆண்டின்  இரண்டாம் காலாண்டில் லாபத்தை ஈட்டியுள்ளது.
இந்த நிதியாண்டின் இரண்டாம் காலாண்டில், ரூ.610.32 கோடியை வரிக்கு முந்தைய லாபமாகவும், ரூ. 393.32 கோடியை வரிக்குப் பிந்தைய லாபமாகவும் இந்த நிறுவனம் ஈட்டியுள்ளது.
கடந்த ஆண்டின் இதே காலகட்டத்தில் செய்ல் நிறுவனம் நஷ்டத்தில் இயங்கியது குறிப்பிடத்தக்கது.
விற்று முதலிலும் 20 சதவீதம் முன்னேற்றத்தை இந்த நிறுவனம் அடைந்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1670977
இளைஞர் நலன் மற்றும் விளையாட்டு அமைச்சகம்
புனே சிவ் சத்ரபதி விளையாட்டு வளாகத்தில் கேலோ இந்தியாவின் மாநில சிறப்பு மையம்: திரு கிரண் ரிஜிஜூ தொடக்கம்
புனேவில் மலுங்க-பலேவாடி பகுதியில் உள்ள சிவ் சத்ரபதிவிளையாட்டு வளாகத்தில் கேலோ இந்தியா மாநில சிறப்பு மையத்தை மத்திய இளைஞர் நலன் மற்றும் விளையாட்டுத்துறை அமைச்சர் திரு கிரண் ரிஜிஜூ இன்று தொடங்கி வைத்தார்.
இது மத்திய அமைச்சர் தொடங்கி வைத்த 9வது கேலோ இந்தியா மாநில சிறப்பு மையமாகும்.
மகாராஷ்டிரா மாநிலத்தில் உள்ள இந்த விளையாட்டு வளாகம், ஒலிம்பிக்கின் 3 முன்னணிப் பிரிவான துப்பாக்கி சுடுதல், தடகளம், சைக்கிள் போட்டியில் கவனம் செலுத்தும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1689753
பிரதமர் அலுவலகம்
ஸ்ரீசைலம் நீர்மின் நிலையத்தில் ஏற்பட்ட தீ விபத்தில் உயிர் இழந்தவர்களுக்கு பிரதமர் இரங்கல்
ஸ்ரீசைலம் நீர்மின் நிலையத்தில் ஏற்பட்ட தீ விபத்தில் உயிர் இழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
ஸ்ரீசைலம் நீர்மின் நிலையத்தில் ஏற்பட்ட தீ விபத்து மிகவும் துரதிர்ஷ்டவசமானது. இந்த தீ விபத்தில் உயிர் இழந்தவர்கள் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைவார்கள் என்று நம்புகிறேன்”, என்று பிரதமர் கூறியுள்ளார்.
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைச் செய்திகள்
தேசிய தடுப்பூசித் திட்டத்தின்கீழ் இந்தியா இதுவரை 163.58 கோடி தடுப்பூசி டோஸ்களை செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 22,23,018
கொவிட் சிகிச்சை பெறுபவர்கள் 5.55%ஆக உள்ளனர்.
குணமடைந்தோர் விகிதம் தற்போது 93.23%- ஆக உள்ளது.
கடந்த 24 மணி நேரத்தில் 2,99,073 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,73,70971ஆக அதிகரித்துள்ளது.
கடந்த 24 மணி நேரத்தில் 2,85,914பேருக்கு புதிதாக தொற்று பாதிப்பு ஏற்பட்டுள்ளது.
தினசரி பாதிப்பு விகிதம் 16.16%சதவீதம் ஆகும்.
வாராந்திர பாதிப்பு விகிதம் 17.33%சதவீதம் ஆகும்
இதுவரை மொத்தம் 72.05 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 17,69,745 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleseDetail.aspx?PRID=1792710
அறிவியல் மற்றும் தொழில்நுட்பத்துறை
கொரோனா தடுப்பூசிகளின் உள்நாட்டு உற்பத்தியை அதிகரிக்க மத்திய அரசு நடவடிக்கை
நாட்டில் உள்ள தகுதியான அனைவருக்கும் விரைவில் கொரோனா தடுப்பூசி செலுத்தும் நோக்கில், மத்திய அரசின் உதவியுடன் தடுப்பூசிகளின் உள்நாட்டு உற்பத்தி தொடர்ந்து அதிகரிக்கப்படுகிறது.
இந்த நடவடிக்கையின் ஒரு பகுதியாக, மூன்று பொதுத்துறை நிறுவனங்களுக்கு, தற்சார்பு இந்தியா 3.0 கொவிட் சுரக்ஷா திட்டத்தின் கீழ் மத்திய அரசின் உயிரி தொழில்நுட்பத்துறை உதவி அளிக்கிறது.
மும்பையில் உள்ள ‘ஹப்கைன் பயோபார்மாட்டிக்கல் கார்பரேஷன் லிமிடெட், ஐதராபாத்தில் உள்ள ‘இந்தியன் இமுனோலாஜிக்கல்ஸ் லிமிடெட், உத்தரப் பிரதேசம் புலந்சாகரில் உள்ள ‘ பாரத் இமுனோலாஜிக்கல்ஸ் மற்றும் பயோலாஜிக்கல்ஸ் லிமிடெட் ஆகியவை கொரோனா தடுப்பூசிகளை உற்பத்தி செய்ய தயாராகி வருகின்றன.
ஐதராபாத்தில் உள்ள பாரத் பயோடெக் நிறுவனத்துடன் தொழில்நுட்ப பரிமாற்ற ஒப்பந்தம் செய்து கொண்டு கோவாக்சின் தடுப்பூசி உற்பத்தி செய்ய மகாராஷ்டிரா அரசின் ‘ஹப்பைன் பயோபார்மா’ நிறுவனம் தயாராகி வருகிறது. இந்த உற்பத்தி இந்த நிறுவனத்தின் பரேல் காம்ப்ளக்ஸில் நடைபெறவுள்ளது.
இது குறித்து ஹப்பைன் பயோபார்மா நிறுவனத்தின் நிர்வாக இயக்குனர் டாக்டர் சந்தீப் ரதோட் கூறுகையில், ‘‘ ஆண்டுக்கு 22.8 கோடி டோஸ் கோவாக்சின் உற்பத்தி செய்ய எங்கள் நிறுவனம் திட்டமிட்டுள்ளது. இதற்காக எங்கள் நிறுவனத்துக்கு மத்திய அரசு ரூ.65 கோடி மானியமும், மகாராஷ்டிரா அரசு ரூ.94 கோடி மானியமும் அளித்துள்ளன’’ என்றார்.
உயிரி தொழில்நுட்பத்துறை செயலாளர் டாக்டர் ரேணு ஸ்வரூப் கூறுகையில், ‘‘ பொதுத்துறை நிறுவனங்களை பயன்படுத்தி தடுப்பூசி உற்பத்தியை அதிகரிப்பது, நாட்டின் மிகப் பெரிய தடுப்பூசி நடவடிக்கைக்கு உதவும்’’ என்றார்.
மேலும் விவரங்களுக்கு:
https://pib.gov.in/PressReleasePage.aspx?PRID=1723608
நிதி அமைச்சகம்
இறக்குமதி ஏற்றுமதி சரக்குகளுக்கு அந்நியச் செலாவணி மதிப்பு குறித்த அறிவிக்கை
இறக்குமதி, ஏற்றுமதி சரக்குகள் மீதான அந்நியச் செலாவணி குறித்து மத்திய மறைமுக வரிகள் மற்றும் சுங்க வரிகள் வாரியம் அறிவித்துள்ளது.
சுங்கச் சட்டத்தின், 1962  14வது பிரிவின் கீழ் அளிக்கப்பட்ட அதிகாரத்தின்படி மத்திய ஆயத் தீர்வை மற்றும் சுங்கவரித் துறை வாரியத்தின் அக்டோபர் 18, 2018 ஆம் தேதியிட்ட , 2018) அறிவிக்கையில் இது அறிவிக்கப்பட்டுள்ளது.
இதன்படி வெளிநாட்டு நாணயங்களை இந்திய நாணயமாக மாற்றும்போதும், இந்திய நாணயங்களை வெளிநாட்டு நாணயங்களாக மாற்றும்போதும் எவ்வளவு மதிப்பு என்பது குறித்தும், இந்த மதிப்பு மாற்றப்படாத வரையில் நீடிக்கும் என்றும் அறிவிக்கப்பட்டுள்ளது. இது 2018, நவம்பர் 2 ஆம் தேதி முதல் நடைமுறைக்குவருகிறது.
அட்டவணை-I
|
|
வ.எண்.
|
|
அன்னிய செலாவணி
|
|
அன்னிய செலாவணி ஒரு அலகின் இந்திய ரூபாய்க்கான பரிவர்த்தனை வீதம்
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ஆஸ்திரேலிய டாலர்
|
|
53.80
|
|
51.45
|
|
2.
|
|
பஹ்ரெய்னி தினார்
|
|
202.20
|
|
189.80
|
|
3.
|
|
கனடா டாலர்
|
|
57.25
|
|
55.20
|
|
4.
|
|
சீனா யுவான்
|
|
10.75
|
|
10.45
|
|
5.
|
|
டேனிஷ் குரோனர்
|
|
11.45
|
|
11.05
|
|
6.
|
|
யூரோ
|
|
85.35
|
|
82.30
|
|
7.
|
|
ஹாங்காங் டாலர்
|
|
9.60
|
|
9.25
|
|
8.
|
|
குவைத் தினார்
|
|
251.05
|
|
235.30
|
|
9.
|
|
நியுசிலாந்து டாலர்
|
|
49.85
|
|
47.45
|
|
10.
|
|
நார்வே குரோனர்
|
|
8.95
|
|
8.60
|
|
11.
|
|
பவுண்ட் ஸ்டெர்லிங்
|
|
96.55
|
|
93.25
|
|
12.
|
|
கட்டார் ரியால்
|
|
20.95
|
|
19.65
|
|
13.
|
|
சவுதி அரேபியா ரியால்
|
|
20.30
|
|
19.10
|
|
14.
|
|
சிங்கப்பூர் டாலர்
|
|
54.35
|
|
52.50
|
|
15.
|
|
தென்னாப்பிரிக்கா ரேண்ட்
|
|
5. 20
|
|
4.85
|
|
16.
|
|
ஸ்வீடன் குரோனர்
|
|
8.20
|
|
7.95
|
|
17.
|
|
ஸ்விட்சர்லாந்து ப்ரான்க்
|
|
74.70
|
|
71.90
|
|
18.
|
|
யுஏஈ திர்ஹாம்
|
|
20.75
|
|
19.50
|
|
19.
|
|
அமெரிக்க டாலர்
|
|
74.70
|
|
73.00
அட்டவணை - II
|
|
வ.எண்.
|
|
அன்னிய செலாவணி
|
|
அன்னிய நாணயம் 100 அலகுகளுக்கு சமமான இந்திய ரூபாயின் பரிவர்த்தனை வீதம்
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ஜப்பான் யென்
|
|
66.65
|
|
64.25
தேர்தல் ஆணையம்
தேர்தல் பொது கூட்டங்கள் மற்றும் பேரணிகளுக்கான தடையை ஜனவரி 31ம் தேதிவரை நீட்டித்தது தேர்தல் ஆணையம்: முதல் மற்றும் 2ம் கட்ட தேர்தல் பிரச்சாரத்துக்கு சில தளர்வுகள் அறிவிப்பு
தேர்தல் பொது கூட்டங்கள் மற்றும் பேரணிகளுக்கான தடையை ஜனவரி 31ம் தேதிவரை இந்திய தேர்தல் ஆணையம் நீட்டித்துள்ளது. முதல் மற்றும் இரண்டாம் கட்ட தேர்தல் பிரச்சாரத்துக்கு தளர்வுகள் அறிவிக்கப்பட்டுள்ளன.
மத்திய சுகாதாரத்துறை செயலாளர், சட்டமன்ற தேர்தல் நடைபெறவுள்ள கோவா, மணிப்பூர், பஞ்சாப், உத்தராகண்ட் மற்றும் உத்தரப் பிரதேசம் ஆகிய மாநிலங்களின் தலைமை செயலாளர்கள், தலைமை தேர்தல் அதிகாரிகள், சுகாதாரத்துறை செயலாளர்களுடன் இந்திய தேர்தல் ஆணையம் இன்று காணொலி காட்சி மூலம் ஆலோசனை நடத்தியது.
தலைமை தேர்தல் ஆணையர் திரு சுஷில் சந்திரா, தேர்தல் ஆணயைர்கள் திரு ராஜீவ் குமார், திரு அனுப் சந்திரா பாண்டே , பொதுச் செயலாளர் மற்றும் துணை ஆணையர்கள் ஆகியோர் தேர்தல் நடைபெறும் மாநிலங்களில் தற்போதைய கொவிட் நிலவரம் குறித்து விரிவான ஆலோசனை நடத்தினர். தேர்தல் பணியாளர்களுக்கு பூஸ்டர் தடுப்பூசி நிலவரம் குறித்து கேட்டறிந்தனர். தற்போதுள்ள சூழலில் தேர்தல் பொதுக்கூட்டங்களுக்கு கட்டுப்பாடுகளை தளர்த்துவது குறித்து தேர்தல் ஆணையம் விவாதித்தது.
அனைத்துத் தரப்பு அதிகாரிகளின் கருத்துக்களைக் கேட்டபின்பு, பிரச்சார காலத்துக்கான தேவைகள் குறித்து தேர்தல் ஆணையம் ஆலோசித்தது. முதல்கட்ட தேர்தலுக்கான வேட்பாளர் பட்டியல் ஜனவரி 27ம் தேதியும், 2ம் கட்ட தேர்தலுக்கான வேட்பாளர் பட்டியல் ஜனவரி 31ம் தேதியும் இறுதி செய்யப்படும்.
தற்போதைய சூழல்களை கருத்தில் கொண்டு, கீழ்கண்ட முடிவுகளை தேர்தல் ஆணையம் எடுத்தது:
 2022 ஜனவரி 31ம் தேதி வரை பொதுக்கூட்டம், பாதயாத்திரை, சைக்கிள் மற்றும் பைக் பேரணி மற்றும் ஊர்வலங்களுக்கு அனுமதி இல்லை.
 முதல்கட்டத் தேர்தலில் போட்டியிடும் வேட்பாளர்கள் பட்டியல் ஜனவரி 27ம் தேதி இறுதி செய்யப்படுவதால், அரசியல் கட்சிகள் அல்லது போட்டியிடும் வேட்பாளர்கள் திறந்தவெளியில் அதிகபட்சம் 500 பேர் அல்லது மைதானத்தின் கொள்ளவில் 50 சதவீதம் அல்லது மாவட்ட நகராட்சி நிர்வாகம் அனுமதிக்கும் வரம்பு இதில் எது குறைவோ அந்த எண்ணிக்கையில் ஜனவரி 28ம் தேதி முதல் பிப்ரவரி 8ம் தேதி வரை கூட்டங்களை நடத்திக் கொள்ளலாம்.
 2ம் கட்ட தேர்தலுக்கான வேட்பாளர் பட்டியல் ஜனவரி 31ம் தேதி இறுதி செய்யப்படுவதால், அரசியல் கட்சிகள் அல்லது போட்டியிடும் வேட்பாளர்கள் பிப்ரவரி 1ம் தேதி முதல் பிப்ரவரி 12ம் தேதி வரை, மேலே கூறப்பட்ட நிபந்தனைகள் படி கூட்டங்களை நடத்தி கொள்ளலாம்.
 வீடு வீடாகச் சென்று தேர்தல் பிரசாரம் செய்வோர் எண்ணிக்கையையும் தேர்தல் ஆணையம் அதிகரித்துள்ளது. 5 நபர்களுக்கு பதிலாக, தற்போது 10 பேர் வரை  வீடு வீடாகச் சென்று பிரச்சாரம் செய்ய முடியும்.
5) உள்அரங்கு கூட்டங்களில் அதிகபட்சம் 300 பேர் அல்லது அரங்க இருக்கைகளில் 50 சதவீதம் பேர் பங்கேற்க தேர்தல் ஆணையம் ஏற்கனவே தளர்வு அளித்திருந்தது.
 பிரச்சாரத்துக்கு வீடியோ வேன்களை திறந்த வெளியில் அதிகபட்சம் 500 பார்வையளர்களுடன் பயன்படுத்தவும் தேர்தல் ஆணையம் அனுமதி வழங்கியுள்ளது. இது தொடர்பான அறிவுறுத்தல்கள் தலைமை தேர்தல் அதிகாரிகளுக்கு தனியாக அனுப்பப்பட்டுள்ளன.
 கோவிட் தடுப்பு நடவடிக்கைகள் பின்பற்றப்படுவதை அரசியல் கட்சிகள் மற்றும் வேட்பாளர்கள் உறுதி செய்ய வேண்டும்.
 மேலே கூறப்பட்ட விஷயங்களை அமல்படுத்துவது அந்தந்த மாவட்ட தேர்தல் அதிகாரிகளின் பொறுப்பு.
 மீதமுள்ள அனைத்துக் கட்டுபாடுகளும், கடந்த 8ம் தேதி வெளியிட்ப்பட்ட வழிகாட்டுதல்கள் உள்ளபடி தொடரும்.
இந்த அறிவுறுத்தல்கள் முழுமையாகப் பின்பற்றப்படுவதை சம்பந்தப்பட்ட மாநிலங்கள் / மாவட்ட அதிகாரிகள் உறுதி செய்வர்.
இந்த அறிவுறுத்தல்களை தேர்தல் ஆணையம் பின்னர் மறுஆய்வு செய்யும்.
நுகர்வோர் நலன், உணவு மற்றும் பொது விநியோகம் அமைச்சகம்
மத்திய சேமிப்புக் கழகம் முன்னெப்போதும் இல்லாத அளவில் சுமார் ரூ.1710 கோடிக்கு அதிக விற்பனையை எட்டியது, மத்திய அமைச்சர் திரு. ராம் விலாஸ் பாஸ்வானிடம் இடைக்கால ஈவுத்தொகையாக ரூ.35.77 கோடி வழங்கியது.
மத்திய உணவுக்கிடங்குக் கழகம்  2019-20ஆம் ஆண்டில் இதுவரை இல்லாத அளவுக்கு ரூ.1710 கோடிக்கு அதிக அளவில் விற்பனை செய்து சாதனை படைத்துள்ளது. அதன் மேலாண்மை இயக்குநர் திரு. அருண்குமார் ஶ்ரீவஸ்தவா, ரூ.35.77 கோடிக்கான ஈவுத்தொகை காசோலையை, உணவு மற்றும் பொது விநியோகத் துறை செயலர் திரு. சுதன்சு பாண்டே, அமைச்சகம் மற்றும் சேமிப்புக் கழகத்தின் மூத்த அதிகாரிகள் முன்னிலையில், மத்திய உணவு, நுகர்வோர் நலம், பொது விநியோகத் துறை அமைச்சர் திரு. ராம் விலாஸ் பாஸ்வானிடம் இன்று வழங்கினார். உணவு சேமிப்புக் கழகத்தின் இந்தச் சிறப்பான சாதனையை திரு பாஸ்வான் பாராட்டினார்.
மத்திய உணவுக்கிடங்குக் 2019-20-ஆம் ஆண்டுக்கான இடைக்கால ஈவுத்தொகையாக அதன் பெய்ட் அப் மூலதனத்தில் 95.33 சதவீதத்தை அறிவித்துள்ளது. இது கடந்த ஆண்டில் 72.20 சதவீதமாக இருந்தது. மொத்த ஈவுத்தொகை ரூ.64.98 கோடியில், இந்திய அரசு 55 சதவீதப் பங்குகளை வைத்துள்ளதால், அதன் பங்கு ரூ.35.77 கோடியாகும். 2019-20-ஆம் ஆண்டுக்கான இறுதி ஈவுத்தொகை , பங்குதாரர்களின் வருடாந்திர பொதுக்குழு கூட்டத்தில் அறிவிக்கப்படும்.
(Visitor Counter : 152
நிலக்கரி அமைச்சகம்
சுதந்திரத்தின் அமிர்தப் பெருவிழாவைக் குறிக்கும் வகையில் நிலக்கரி அமைச்சகத்தின் வார விழா பல்வேறு நிகழ்சகளுடன் இன்று நிறைவடைகிறது
சுதந்திரத்தின் அமிர்தப் பெருவிழாவைக் குறிக்கும் வகையில் புதுதில்லியில் நிலக்கரி அமைச்சகத்தின் சார்பில் ஏற்பாடு செய்யப்பட்ட வாரவிழாக் கொண்டாட்டங்கள் பல்வேறு நிகழ்ச்சிகளுடன் இன்று நிறைவடைகின்றன.
“நிகர பூஜ்ஜிய எதிர்காலத்தின் கீழ் இந்தியாவின் ஆற்றல் ஆதாரங்களின் எதிர்காலம்” என்ற தலைப்பில் டாக்டர் வைபவ் சதுர்வேதி ஆற்றிய உரை : “நிலக்கரி மற்றும் பருவநிலை மாற்றம் – இந்தியக் கண்ணோட்டம்” என்ற தலைப்பில் அமைச்சகம் மற்றும் பொதுத்துறை நிறுவனங்களின் ஊழியர்களுக்கான அறிவிப்புப் போட்டி போன்றவை நிறைவு நாள் நிகழ்ச்சிகளின் சில சிறப்பம்சங்கள். நிறைவு நாள் நிகழ்ச்சியில், பல்வேறு போட்டிகளில் கலந்து கொண்டு வெற்றி பெற்றவர்களுக்கு, நிலக்கரி அமைச்சகத்தின் செயலாளர் டாக்டர். அனில் குமார் ஜெயின் பரிசுகள் வழங்கி உரையாற்றுகிறார்.
2022-ம் ஆண்டு மார்ச் 7-ம் தேதி, டாக்டர் அம்பேத்கர் சர்வதேச மையத்தில் நடைபெற்ற வண்ணமிகு விழாவில், நிலக்கரி, சுரங்கம் மற்றும் இரயில்வேத் துறை இணையமைச்சர் திரு ராவ்சாஹேப் பாட்டீல் தன்வே, ஒரு வாரக் கொண்டாட்டங்களைத் தொடங்கி வைத்தார். கோல் இந்தியா நிறுவனம் மற்றும் என்எல்சி இந்தியா லிமிடெட் ஆகியவற்றின் நிலையான சுரங்கச் செயல்பாடுகள் குறித்த குறும்படங்கள், நிலக்கரி மற்றும் அதனுடன் தொடர்புடைய, துறை சார்ந்த நிபுணர்களின் பேச்சுக்கள், இரத்த தான முகாம்கள் போன்றவை நிலக்கரி அமைச்சகத்தின் சுதந்திரத்தின் அமிர்தப் பெருவிழாவைக் குறிக்கும் ஒரு வாரக் கொண்டாட்டங்களின் சில சிறப்பம்சங்கள்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1805005
(Visitor Counter : 167
சமூக நிதி மற்றும் அதிகாரமளித்தல் அமைச்சகம்
மாற்றுத் திறனாளிகளுக்கான அதிகாரமளித்தல் துறையின் புதுமையான முன்முயற்சிகள்: மத்திய அமைச்சர் குமாரி பிரதிமா பவுமிக் தொடங்கி வைக்கிறார்
இந்தியாவில் மாற்றுத் திறனாளிகளுக்கான அதிகாரமளித்தல் துறை  ஒரு மாற்றகரமான பயணத்தைத் தொடங்கியுள்ளது. அனைவரையும் உள்ளடக்கிய சமூகத்தை நோக்கிய அதன் இடைவிடாத தேடலில், இத்துறை குறிப்பிடத்தக்க கூட்டாண்மைகளை உருவாக்கியுள்ளதுடன், நீடித்த மாற்றத்தைக் கொண்டு வர புதுமையான முன்முயற்சிகளையும் செயல்படுத்தியுள்ளது. கட்டிடக்கலை கவுன்சிலுடன் ஒரு அற்புதமான புரிந்துணர்வு ஒப்பந்தம் முதல் ஆராய்ச்சி நோக்கங்களுக்காக தனித்துவமான ஊனமுற்றோர் அடையாள  வலைதளம் மூலம் அநாமதேய தரவுகளை வெளியிடுவது மற்றும் மாற்றுத்திறனாளிகளுக்கு திறன் மேம்பாடு மற்றும் வேலை வாய்ப்புகளைத் தேடுவதில் அதிகாரமளிக்க வடிவமைக்கப்பட்ட பி.எம் தக்ஷ் வலைப்பக்கத்தின் தொடக்கம் வரை ஏராளமான நடவடிக்கைகள் எடுக்கப்பட்டுள்ளன. மத்திய சமூக நீதி மற்றும் அதிகாரம் அளித்தல் துறை இணையமைச்சர் குமாரி பிரதிமா பவுமிக், கீழ்க்காணும் ஐந்து முன்முயற்சிகளைத் தொடங்கி வைப்பார். இந்த முன்முயற்சிகள் இந்தியாவில் மாற்றுத் திறனாளிகளின் வாழ்க்கையை மேம்படுத்துவதற்கு உள்ளடக்கத்தை வளர்ப்பதற்கும், ஊனமுற்றோர் உரிமைகளை மேம்படுத்துவதற்கும், தொழில்நுட்பத்தைப் பயன்படுத்துவதற்கும் டி.இ.பி.டபிள்யூ.டி துறையின் உறுதிப்பாட்டை பிரதிபலிக்கின்றன.
ஐந்து முன்முயற்சிகள் பின்வருமாறு:
1. கட்டிடக்கலை கவுன்சிலுடன் புரிந்துணர்வு ஒப்பந்தம்: இளங்கலை கட்டிடக்கலை திட்டங்களில் உலகளாவிய அணுகல் படிப்புகளை கட்டாயமாக்க, இத்துறை கட்டிடக்கலை கவுன்சிலுடன்  ஒத்துழைக்கிறது. கட்டமைக்கப்பட்ட சூழல்களில் அணுகல் தணிக்கைகளை நடத்துவதற்கும், அணுகல் தரங்களுக்கு இணங்குவதை உறுதி செய்வதற்கும் கட்டிடக் கலைஞர்கள் மற்றும் சிவில் பொறியாளர்களுக்கான சான்றளிக்கப்பட்ட பாடத்திட்டத்தை உருவாக்குவதற்கு இந்த கூட்டாண்மை விரிவடைகிறது.
2. யு.டி.ஐ.டி.யின் அநாமதேய தரவுகளை வெளியிடுதல்: ஆராய்ச்சி நோக்கங்களுக்காக யு.டி.ஐ.டி வலைதளம் மூலம் அநாமதேய தரவுகளை டி.இ.பி.டபிள்யூ.டி வெளியிடுவது, மாற்றுத்திறனாளிகள் துறையில் தரவு சார்ந்த முடிவுகளை எடுக்க உதவுவதுடன், புரிதலை மேம்படுத்துவதற்கும், இலக்கு இடையீடுகளை தெரிவிப்பதற்கும் பல்வேறு மட்டங்களில் உள்ளார்ந்த வாய்ப்பகளை வழங்குகிறது.
3. பிரதமரின் தக்ஷ் வலைதளம்: பயிற்சி மற்றும் வேலை வாய்ப்புகளைத் தேடும் மாற்றுத் திறனாளிகளுக்கான விரிவான டிஜிட்டல் தளமாக பிரதமரின் தக்ஷ் தளத்தை துறை அறிமுகப்படுத்துகிறது, தடையற்ற பதிவு, திறன் பயிற்சி விருப்பங்கள், வேலை பட்டியல்கள் மற்றும் நெறிப்படுத்தப்பட்ட நிர்வாக செயல்முறைகளை இந்த சேவை வழங்குகிறது.
4. அணுகுவதற்கான வழிகள்: ஊனமுற்றோர் உரிமைகள் குறித்த நீதிமன்றங்கள்: ஊனமுற்றோர் உரிமைகள் குறித்து இந்தியாவின் உச்சநீதிமன்றம் மற்றும் உயர் நீதிமன்றங்களின் குறிப்பிடத்தக்க தீர்ப்புகள் ஒரு கையேடாக தொகுக்கப்பட்டுள்ளன. இது மாற்றுத் திறனாளிகள் மற்றும் மாற்றுத் திறனாளிகள் துறையின் பங்குதாரர்களுக்கு குறிப்பு வழிகாட்டியை வழங்குகிறது.
5. சி.சி.பி.டி.யின் இணையவழி வழக்கு கண்காணிப்பு வலைதளம்: தானியங்கி நினைவூட்டல்கள் மற்றும் எளிமையான விசாரணை திட்டமிடல் உடன், தடையற்ற இணையவழி புகார் தாக்கலின் முழு செயல்முறையையும் காகிதமற்றதாகவும், திறமையானதாகவும் ஆக்குவதற்கு, மாற்றுத் திறனாளிகள் தாக்கல் செய்யும் புகார்களைக் கையாள்வதற்கான அதிநவீன பயன்பாட்டை மாற்றுத் திறனாளிகளுக்கான தலைமை ஆணையர் பயன்படுத்துகிறார்.